BDMS บวก 3% หลังขายล้างพอร์ตหุ้น RAM บุ๊กรายได้ 1.28 หมื่นลบ.
BDMS บวก 3% หลังขายล้างพอร์ตหุ้น RAM บุ๊กรายได้ 1.28 หมื่นลบ. ล่าสุด ณ เวลา 10.05 น. อยู่ที่ระดับ 23.50 บาท บวก 0.60 บาท หรือ 2.62% สูงสุดที่ระดับ 23.60 บาท ต่ำสุดที่ระดับ 23.30 บาท ด้วยมูลค่าการซื้อขาย 970.59 ล้านบาท
14 ม.ค. 2562

ผู้สื่อข่าวรายงานว่า ราคาหุ้น บริษัท กรุงเทพดุสิตเวชการ จำกัด (มหาชน) หรือ BDMS ณ เวลา 10.05 น. อยู่ที่ระดับ 23.50 บาท บวก 0.60 บาท หรือ 2.62% สูงสุดที่ระดับ 23.60 บาท ต่ำสุดที่ระดับ 23.30 บาท ด้วยมูลค่าการซื้อขาย 970.59 ล้านบาท

โดยราคาหุ้น BDMS ปรับตัวเพิ่มขึ้นแรงวันนี้ หลังมีการรายงานขายหุ้น RAM จำนวน 4.58 ล้านหุ้น คิดเป็นสัดส่วนกว่า 38.24% ให้ “Cypress Consolidated Healthcare-เอฟแอนด์เอส 79-สินแพทย์-VIBHA” ในราคาหุ้นละ 2,800 บาท รวมมูลค่า 12,847 ล้านบาท
ตามการรายงานข่าวก่อนหน้านี้ : BDMS ล้างพอร์ต RAM จ่อบุ๊กรายได้ขายหุ้น 1.28 หมื่นล้านไตรมาสแรก!